राजन कुमार ने आगे कहा- ‘‘हमारी फिल्म में दूसरे राज्यों या शहरों में ऊंचे पदों पर आसीन बिहार वासियों का आहवान किया है कि वह बिहार से बाहर निकलकर दूसरे शहरो में सौ प्रतिषश दे रहे हैं, यदि उसका 10 प्रतिशत भी अपने बिहार के गांव के लिए दें, तो बिहार के हालात बदल सकते हैं. बिहार की छवि बदल जाएगी. फिल्म में नशाखोरी के खिलाफ भी बात की गयी है. यह नशा तंबाकू, खैनी या शराब के रूप में बहुत ज्यादा है. हमने लोगों से कहा है कि वह नशाखोरी छोड़कर मानव जीवन जिएं. लोग अपने लिए, परिवार के लिए या देश के लिए सोचें. बड़े शहरों में जिस तरह से पानी की बर्बादी की जाती है, उस पर भी हमने कमेंट किया है. इसी के साथ हमने एक बात और की है कि हिम्मत करने वालों की कभी हार नहीं होती.’’